آلمان باش ناظیری آنگلا مرکل، تورکیه‌نین ویزا سربستی‌سی موضوعسوندا هله یئرینه گتیریلمه‌ین معیارلاری دا رئاللاشدیراجاغینا ایناندیغینی سؤیله‌دی.
آنگلا مرکل، رسمی بیر زیارت اوچون اؤلکه‌سینده اولان ژاپون باش ناظیری شینزو آبه ایله گؤروشوب.
مسبرگ ساراییندا اولان گؤروشون آردین‌دان لیدرلر بیرگه مطبوعات کونفرانسی تشکیل ائدیلدی.
توپلانتیدا مرکل، اوروپا بیرلیگی کومیسیونو‌نون، تورکیه‌یه ویزا سربستی‌سی گتیریلمه‌سی موضوعسوندا وئردیگی مثبت توصیه راپورون‌دان دویدوغو ممنونیتی دیله گتیردی.
آنگلا مرکل؛
"تورکیه‌نین دیگر خوصوص‌لاردا تامین ائتدیگی ایرلیلییش‌لرین اؤتورو، یوخدور نقطه‌لرین دا یئرینه یئتیریلمه‌سی موضوعسوندا حقیقی بیر فورصت اولدوغونا اینانیرام" دئدی.
تورکیه‌نین ویزا معافیتی ایله علاقه‌دار بوتون معیارلاری یئرینه گتیره بیله‌جگینی ایناندیغینی وورغولایان مرکل، اهمیت‌لی معیارلار آراسیندا فردی معلومات‌لارین قورونماسی و تروریزمله موباریزه قانون‌لاری‌نین اولدوغونو قید ائتدی.
مرکل، تورکیه‌نین، قیبریس روم رهبرلیگی ایله بیرلیکده اوروپا بیرلیگی وطنداش‌لارینا ویزا معافیتی گتیرمه‌سینی ده 'بؤیوک سیاسی بیر آددیم اولا‌راق خاراکتریزه ائتدی.
آنگلا مرکل، آرتیق قارشی‌لیق‌لی آنلاشمالارا اویا‌راق بیرلیک ایله تورکیه آراسین‌داکی راضیلاشمانین ایناندیریجی‌لیغی‌نین تامین ائدیلمه‌سی لازیم اولدوغونو وورغولادی.
